Züri-Metzgete

Züri-Metzgete (Zürichin mestaruus) on maantiepyöräilykilpailu, joka ajetaan vuosittain Zürichissä. Se oli vuoteen 2006 saakka ammattilaisten klassikkokilpailu ja kuului maantiepyöräilyn maailmancupiin ja UCI ProTour- sarjaan. Vuodesta 2008 se on järjestetty amatöörikilpailuna. ==Historia== Züri-Metzgete järjestettiin ensimmäisen kerran vuonna 1914. Kilpailu ajettiin vuodesta 1917 lähtien joka vuosi, myös toisen maailmansodan aikana, aina vuoteen 2006 saakka. Se oli pisimpään katkeamatta järjestetty ammattipyöräilyn suurkilpailu, kunnes vuonna 2007 kilpailua ei pystytty järjestämään. Züri- Metzgete ajettiin vuosikausia toukokuun alussa, mikä ei ollut ideaalinen ajankohta valtaosalle huippupyöräilijöistä maalis- ja huhtikuun monumenttien jälkeen. Lisäksi kilpailu ajettiin 1960-1980 -luvuilla usein päivä Rund um den Henninger Turm -kilpailun jälkeen, mikä myös huononsi ajon tasoa. Vuonna 1988 Züri-Metzgete siirrettiin ajettavaksi elokuun puolivälissä, ja kilpailu sai uutta sykettä monien Ranskan ympäriajon tähtienkin kiinnostuttua siitä. Sveitsiläisajajat voittivat Züri-Metzgeten 35 kertaa ensimmäisistä 41 kilpailusta vuosina 1914–1956. Kilpailun on useimmin voittanut isäntämaan Heiri Suter – kaikkiaan kuusi kertaa vuosina 1919–1929. Myös aikakauden suurimmat sveitsiläistähdet Ferdi Kübler (1943) ja Hugo Koblet (1952 ja 1954) kuuluvat Züri-Metzgeten sankareihin. Huomattavin ulkomaalaisvoitto nähtiin vuonna 1946, kun italialainen Gino Bartali voitti maanmiehensä ja "arkkivihollisensa" Fausto Coppin. Kilpailu ratkesi kiistanalaisella tavalla, sillä Bartali karkasi Coppilta, jonka kanssa oli irtiotossa, kun tämä oli kiristämässä kengännauhojaan. On sanottu, että juuri tämä tapahtuma aloitti Coppin ja Bartalin välisen "sodan". Bartalin keskinopeus tuossa kilpailussa oli 42,228 km/h, joka säilyi ennätyksenä yli 50 vuoden ajan. Espanjalainen Juan Antonio Flecha voitti vuoden 2004 kilpailun uudella keskinopeusennätyksellä 42,707 km/h. Vuoden 1956 jälkeen sveitsiläisajajat voittivat Züri-Metzgeten ammattilaiskilpailun vain viisi kertaa, kun taas Italiaan voitto meni 15 ja Belgiaan 13 kertaa. Kilpailun voittajien joukkoon kuuluu suuria klassikkokisojen tähtiä, kuten Paolo Bettini, Francesco Moser, Roger De Vlaeminck, Freddy Maertens, Giuseppe Saronni ja Johan Museeuw. ==Voittajat== Lähde: Memoire-du-cyclisme *1914 Henri Rheinwald *1915, 1916 ei järjestetty *1917 Charles Martinet *1918 Anton Sieger *1919 Heiri Suter *1920 Heiri Suter *1921 Ricardo Maffeo *1922 Heiri Suter *1923 Adolf Huschke *1924 Heiri Suter *1925 Hans Kaspar *1926 Albert Blattmann *1927 Kastor Notter *1928 Heiri Suter *1929 Heiri Suter *1930 Omer Taverne *1931 Max Bulla *1932 Auguste Erne *1933 Walter Blattmann *1934 Paul Egli *1935 Paul Egli *1936 Werner Buchwalder *1937 Leo Amberg *1938 Hans Martin *1939 Karl Litschi *1940 Robert Zimmermann *1941 Walter Diggelmann *1942 Paul Egli *1943 Ferdi Kübler *1944 Ernst Naef *1945 Léo Weilenmann *1946 Gino Bartali *1947 Charles Guyot *1948 Gino Bartali *1949 Fritz Schaer *1950 Fritz Schaer *1951 Jean Brun *1952 Hugo Koblet *1953 Eugène Kamber *1954 Hugo Koblet *1955 Max Schellenberg *1956 Carlo Clerici *1957 Hans Junkermann *1958 Giuseppe Cainero *1959 Angelo Conterno *1960 Alfred Ruegg *1961 Rolf Maurer *1962 Jan Janssen *1963 Franco Balmamion *1964 Guido Reybrouck *1965 Franco Bitossi *1966 Italo Zilioli *1967 Robert Hagmann *1968 Franco Bitossi *1969 Roger Swerts *1970 Walter Godefroot *1971 Herman Van Springel *1972 Willy Van Neste *1973 André Dierickx *1974 Walter Godefroot *1975 Roger De Vlaeminck *1976 Freddy Maertens *1977 Francesco Moser *1978 Dietrich Thurau *1979 Giuseppe Saronni *1980 Géry Verlinden *1981 Beat Breu *1982 Adri van der Poel *1983 Johan van der Velde *1984 Phil Anderson *1985 Ludo Peeters *1986 Acacio Da Silva *1987 Rolf Gölz *1988 Steven Rooks *1989 Steve Bauer *1990 Charly Mottet *1991 Johan Museeuw *1992 Vjatsjeslav Jekimov *1993 Maurizio Fondriest *1994 Gianluca Bortolami *1995 Johan Museeuw *1996 Andrea Ferrigato *1997 Davide Rebellin *1998 Michele Bartoli *1999 Grzegorz Gwiazdowski *2000 Laurent Dufaux *2001 Paolo Bettini *2002 Dario Frigo *2003 Daniele Nardello *2004 Juan Antonio Flecha *2005 Paolo Bettini *2006 Samuel Sanchez *2007 ei järjestetty === Amatöörikilpailun voittajat === Lähde: Cycling Archives *2008 Nico Keinath *2009 Stefan Trafelet *2010 Pirmin Lang == Lähteet == ==Aiheesta muualla== *Virallinen nettisivu Luokka:Maantiepyöräilyn klassikot Luokka:UCI ProTour Luokka:Pyöräilykilpailut Sveitsissä Luokka:Zürichin urheilu